Boererate.com: Toep identifiseer geelsug by baba's
Toep identifiseer geelsug by baba's
Geelsug kom algemeen voor by pasgebore baba's. 'n Geel velletjie is 'n aanduiding hiervan, maar dit is nie altyd maklik om te sien nie.
Ingenieurs en dokters aan die University of Washington het nou 'n slimfoon toepassing ontwikkel wat geelsug in baba's opspoor. Die uitslag bied 'n goeie aanduiding of 'n baba 'n bloedtoets vir geelsug moet ondergaan.
Geelsug is 'n gevolg van die galkleurstof in die bloed, 'n byproduk van die afbreek van rooibloedselle. Die lewer verwerk hierdie stof, maar baba's se lewer funksioneer gewoonlik nog nie goed genoeg daarom effektief te doen nie. As dit nie behandel word nie, kan ernstige geelsug breinskade veroorsaak.
Die toepassing word genoem Bilicam en dit gebruik die slimfoon se flits en 'n gekalibreerde kleurkaart om geelsug te identifiseer. Die kaart word op die baba se maag geplaas en 'n foto word geneem met die kaart ook in die prentjie. Die uitslag word dadelik na die foon gestuur.